Հազվագյուտ դեպքերում է, որ սովորական խոսակցության մեջ կարելի է լսել այն, այս, այդ, այսօր, այսպես և նման բառերը (կարելի է նույ­նիսկ հաշվել, թե քանի հոգի են այդ բառերը գործածում)։ Եվ լինում է նաև այսպիսի «սովորա­կան» խոսք. «Այսօր ցանկանում եմ սև գալստուկս կապել», «Երկու բաժակ այս սոկից տվեք», «Այդ վեդրոն այն կողմ դիր»։ «Այդ ո՞ւմ պլաստինկաներն են», «Այսօրվա կոֆեն լավն է» և այլն։ Փորձենք նույն ասել այսպես. «Էսօր ուզում եմ սև փողկապս կապել», «Երկու բաժակ էս հյութից տվեք», «Էդ դույլը էն կողմը դիր», «Էս ո՞ւմ ձայնապնակ­ներն են», «Էսօր սուրճը լավն է»: Թվում է, որ նման դեպքերում և խոսքի մաքրությունն է պահպանվում, և կենդանությունը: